Juho Piiparinen

**Juho Piiparinen** (s. 10. elokuuta 2008 Lahti) on suomalainen jääkiekkopuolustaja, joka edustaa SM-liigajoukkue Tapparaa. Hän laukoo oikealta. Piiparinen on  vuoden  varaustilaisuudessa.

## Ura
### Seuraura
Piiparinen on Pelicansin kasvatti. Hän toimi kaudella 2022–2023 seuran U16-joukkueen varakapteenina. Piiparinen oli Pelicansin tehokkain puolustaja tehoilla 8+16=24. Kauden 2023–2024 hän pelasi pääasiassa U18-joukkueessa, mutta myös kaksi ottelua U16-joukkueessa. Piiparinen pelasi myös 15-vuotiaana neljä ottelua Pelicansin U20-joukkueessa.

Kaudeksi 2024–2025 Piiparinen siirtyi 16-vuotiaana yhdessä isoveljensä Juliuksen kanssa Tapparan U20-joukkueeseen. Hän pelasi siellä 40 runkosarjaottelua tehopistein 2+14=16 ja seitsemän pudotuspeliottelua tehopistein 2+3=5. Piiparinen vahvisti myös Tapparan U18-joukkuetta pudotuspeleissä. Kolmannessa finaaliottelussa 9. huhtikuuta 2025 JYPiä vastaan hän teki joukkueen 3–0-voittoon päättyneen ottelun voittomaalin avauserässä ja se ratkaisi Tapparalle Suomen-mestaruuden otteluvoitoin 3–0.

Toukokuussa 2025 Piiparinen teki Tapparan kanssa kaksivuotisen SM-liigasopimuksen. Hän aloitti kauden 2025–2026 U20-joukkueessa. Piiparinen teki liigadebyyttinsä Tapparan kotiavauksessa, runkosarjan neljännellä kierroksella 19. syyskuuta 2025 KalPaa vastaan. Hänet merkittiin joukkueen seitsemänneksi puolustajaksi. Piiparinen sai ottelussa jääaikaa 6.20 minuuttia ja hänelle merkittiin teholukema +1.

### Maajoukkueura

Piiparinen valittiin Pohjola-leirin parhaaksi pelaajaksi ja tähdistökentälliseen vuonna 2023. Hän toimi Suomen alle 16-vuotiaiden maajoukkueen kapteenina ensimmäisessä maaottelussaan saman vuoden lokakuussa Vierumäellä pelatussa harjoitusottelussa Saksaa vastaan. Piiparinen edusti joukkuetta nuorten olympialaisissa Gangwonissa 2024, jolloin hän toimi Suomen varakapteenina ja voitti pronssia. Piiparinen pelasi myös World U-17 Hockey Challengessa vuonna 2024, jolloin hän toimi Suomen kapteenina.

Piiparinen pelasi myös alle 18-vuotiaiden MM-kilpailuissa vuonna 2025, jolloin valmentajat valitsivat hänet Suomen turnauksen yhdeksi kolmesta parhaasta pelaajasta. Hän pelasi myös alle 18-vuotiaiden Hlinka Gretzky Cupissa vuonna 2025, jolloin Piiparinen toimi joukkueen varakapteenina. Hän voitti Suomen sisäisen tehotilaston lukemalla +4. 

Piiparinen pelasi myös alle 20-vuotiaiden MM-kilpailuissa vuonna 2026.

Yhteensä Piiparinen on pelannut yhdeksän nuorten ja 39 poikien maaottelua.

## Pelityyli
Tapparan apuvalmentaja Peter Popovicin mukaan Piiparinen on ikäisekseen iso, voimakas ja henkisesti vahva sekä hyvä kahden suunnan puolustaja. Popovicin mukaan hän on myös todella hyvä luistelemaan ja syöttämään. YLE Urheilun asiantuntijan ja entisen NHL-maalivahti Karri Rämön mukaan Piiparinen ei pelinlukutaitonsa ansiosta ole myöhässä tilanteista, vaan on aina pelin päällä. Rämön mukaan hänellä on pelirohkeutta puolustaa läheltä myös hyökkäysalueella. Piiparinen on itse kertonut haluavansa olla kahden suunnan pelaaja, jolla on annettavaa molemmissa päissä kenttää. Rämön mielestä Piiparisella on kehitettävää hyökkäyspelitaidoissaan, kuten laukauksessa ja kyvyssä liikkua kiekon kanssa. Rämön mukaan hänelle on potentiaalia olla parempi versio Dougie Hamiltonista.

## Yksityiselämä
Piiparisen isoveli Julius pelaa hyökkääjänä Juhon joukkuetoverina Tapparan U20-joukkueessa. Veljesten isä Jarkko Piiparinen pelasi omalla urallaan hyökkääjänä yhteensä 89 SM-liigaottelua Kiekkoreippaassa/Hockey Reippaassa. Hänellä on myös New Jersey Devilsin  vuodelta .

## Tilastot

## Lähteet
*
*
*

### Viitteet